Natuurhoekie – Bobbejane vol aapstreke - Wêreldwyd
Natuurhoekie – Bobbejane vol aapstreke
Bobbejane (Papio ursinus) baljaar naby Satara Ruskamp in die Nasionale Krugerwildtuin terwyl 'n rooibok (Aepyceros melampus) die pad oorsteek.
Bobbejane is baie sosiale diere wat in groot groepe van selfs honderde diere saamleef. Hulle eet plante, maar ook insekte en soms selfs visse, voëls en klein soogdiere. Hulle los wange stel hulle in staat om kos in hulle kieste te stoor om dit later te eet wanneer hulle op 'n veilige plek is. Bobbejane speel 'n rol in die belugting van grond en die verspreiding van sade. Hulle is 'n bron van voedsel vir baie diere en speel dus 'n integrale rol in die plaaslike voedselketting.
Wyfies is 6 maande lank dragtig. Kleintjies word konstant opgepas en eers van 4 maande af toegelaat om 'n entjie weg van hulle ma te speel en met die res van die groep kontak te hê.
Die beeldmateriaal is andermaal deur Katie en André van Two-V Productions voorsien. Hartlik dank aan hulle hiervoor! Teken asseblief in op hulle YouTube-kanaal en volg hulle Facebookblad. Boeke in hulle Op Vlerke-reeks kan van Kraal Uitgewers bestel word en is eersdaags ook weer in die winkels in ruskampe van die Nasionale Krugerwildtuin beskikbaar. Dit sluit die vierde boek in die reeks wat onlangs verskyn het, in.